
Danebury ~ Keltafa ralma koe Engla 


Ralma ke Danebury tir tan jontik folkayenaf 
debak ( englavon hill fort ) kolnayan vagee 
Engla wali 1000 AGJ is 500 AGJ. Batlana ralma 
exonoyena moe denoxa tiyid dodafa widega ke 
bane sare ; va dolexo is katanaxo katecton gu 
alkafa jora is gelbe todon gu wupe zanudayad. 


Keltafa ralma 

Hill fort ralma wale ontinafo tawapiexo is titsuyaf 
kelor remo tuvel koe rojusa migexa anton zo 
rovansayad. Koe anambe, rea solparseyena gu 
joya va yon tum dem ivamufa mona is emacek 
dem olkxe is onya is zaipak suxayan koe sid 
kabelcayar. Ralma tiyir av ke lizukafa blira : 
vemafa tawamidusa doda va warolaks 
abdaraykayar ; dere tiyir tegiraf av ke yon 
yambudik isu dolekik isen alkafa jora koeon zo 
grustayad. Va gelbe bak skaltafa rekola dere 
yordayar, bravason va sanelia do bonoleem is 
kiewegeem is keson va tena ke wupe. 


Yona decemoya hill fort rama koe Britana 
pakon zo joxayad. Rawopaf orig kayestayan 
noved da va vieleafa blira koe britanaf ewaleem 
bak Azilugal abdi romafa tolgenira lokiewon 
grupet. 


Bak idulugal ke 1969, Barry Cunliffe britanaf 
rawopik va bralasa brimga koe Danebury debak 


tigis koe Hampshire gola vagee Engla suxar. 


Kaliapon sonker da tum dem jondecemdaf aal 
tice bria va abdiizvugalafa ralma savsafa gu 
2500 tanda kidar. Aal comayan gan nyul zo 
balied. Bam rawopik romaltegid ise va debak 


IZVA IS ARAYA 


kojoxad abdida seg di zo ikataplekur. Joxara 
tolsandon jijad. Danebury va intyona birga adre 
mobilder, darpe kot idulugal, isen rawopik va 


loon lik ke welma vas aluboy divatces 
decemiray ke ralma lajuvestad. 


Folkayeem 

Folkayera va Danebury bria moni -600 
tozuweyer, ton vegedura va intanuku ontinafu 
gu mon 4 m- ruldasu vas pakap ke briotsa. 


Nuku gu tawapiexo zo tuprantayar isen 
vabdueon suxayan kelor va rojus bolk 
tuzegodayar. Mulafa artazukara moni -400 
dilizeyer : intanuku gu granafa migexa arte 


vekoraf kelor zo ikaplekuyur. Soluma wale otsa 
ke ve is ontinuk ke migexa tiyir vas mon 16 m- 
numen kota urpera zo tuwavdayar moekote 
tode ruzadesik gu tcanda dem mimadjo miledje 
zo aorayad. 


Kotavaf Izvugalayak [-1000 — -800 : Asia is Pacifika] 


Sinka is Anameda — Irubara is Vegedura — Ckane is Gandura — Yamba is Miga 


ULIRA YA YOR 

Koe Sinia vor koe migaf firviks ke 
atayera va abdigadikeem volayar. Fli 
, ke jontik migaf trig tiyir belcetara is 
aotcera va vor, isen sinaf tazuk kare 
kaplera va aftaf vor ok vor batakaf 
dum vrod arapeniyid. Bata toloya 
apta vey kacayas olk zo malseotayar, 
i vey jadion plebot. In arti tanoy 
mielcek kadayar. Voxen aftaf vor, tis 
dugackaf, va konak aksat maldineyer. 
vor kan iyekotafa sarmama zo uliyir. 


Plebota, Sinia 


Buta, Mongola 


BUTA 

Moe domega ke Murray 
bost getalte Australia, enk 
dem buta ilsuxon ice kalke 
wetce pemaxo gan anlizu- 
kafa tcabaneyestasa lospa 
remi aluboya decitda dun 
zo kereleyer, Voxen sina 
ya kipi ke tanda arlize ape 
tiskiyid, rotir poke krimta. 

Ralma remi 150 tanda gan tawamidusa doda ke 
bemafa azeka zo faveyer. Lo irubasik va tcastaf 
diel koe azeka aname bria kereleyed. Irubasikafa 
ota ke folkaykirafa wida arse meviele tiyir vas lo 
200 korik. 


Kolna ke wida tiyid ke toloy ord : mona is olkxe. 
lvamufa mona dem xakola vas mon 6 m- kake 
migexa bravon gu suka tigiyid. Teyxo is cade is 
kela ta abdaraykara va sinka is aryona xa koeon 
zo senuyud. Rontagentimafe olkxe giskinafe gu 
granaf intagerot va ontinafa abdaraykara nove- 
yed. Batkane sinka tiyir bravon gu sebadadunol 
is lo dasaf sulem. 


Tawamidura tiyir nelkafa tegira ke vemaf 
irubasikeem. Tawadayik va namulol is jaftol is 
bulol varteyed ; va dent is olyub koe taya aname 
bria miduyud. Conyuta ke kelda malsaveyena 
gan bonoleem bazed da ban sin kal folkaykirafa 
wida zo stayad lize di zo balieyed ( konak cele- 
moy xim isu niska koe anambe zo katrasiyid ). 


„ Blotafa  vertuma 
ji tiyr omavon gu 
zaipaf warzeks isu 
sulemaf. Bonol va 
atela is vroda 
warzeks ( vrod is 
bluda ) tiskayad ; 
zaipa ton regelta 
ta beg is kurfa zo glefayad. IIt is kuldenga is voja 
is ruxa is wikande is dieke dere tiyid ke rude ke 
azilugalafa sanelia. Malsavera va bireip koe 
Danebury gan kosmara va stogoyeks ke 
tawoldafa sarma suyusa va conyuta ke eip zo 


gruyer. Eip, i benelafa tadlexa ke blotara, ta 
videra va atela dere zo faveyer. 


Femura is layera 
tiyid pak ke gubef 
tegireem ke kwafa 
blira koe Danebury. 
Vafa namulolafa 
bayna kan loitesiki 
kum barmada ik 
niskada taneon zo 
loiteyer aze kan 
nuba is jepkeda 
dem raporafo ok | 
kuritcafo kevaldo zo 
femuyur. Azon bay- 
na keve xufa rujda 
zo layeyer. Lay kan 
ruxafa biaxa ape zo 
biayad. 


isu 
iayad. Fwek malu geefa krimta kal 
Danebury zo vanlizukeyer aze ta epura va mak 
di malsaveyer. 


Azilnyofasik va azilafa ik iyekotafa xeka 
ingaxa 


Kotcoba obar da irubasikeem ke Danebury va 
migura is diolura lomegayad. Va okolafa oria oku 
jaftolafa trumon daykayana moe ludev koe kela 
zo katrasiyid. Ara kela vas empa ke trocadayaf 
trig dovoron nuvarbeyen ruldayad. Irubasik va 
sinka pu lorik ika warolaksany rotir firviyid. 


Nuyafa ewava male internefxo : 
https://commons.wikimedia.org 


Internetxo : Kotava : langue, littérature / ava, suteroteem 


https://kotava1837481.wordpress.com/2018/11/09/izvugalayak-1000-800-pacifika/ 


AYNARA YA IYEKOT 

Nyofara va iyekot wan tiyir zolonafa 
koe Sinia. Bat vangluyaks tiyir dem lut 
vas 90% is vopel vas arak, isen kojera 
koe vuka tuidulana koe intadacade zo 
sopuyur. Aynara remruson va trekam 
tite vuka zo seotayar ; stana kan narilt 
div cade, ko cupa zo kayestayar. Azon 
fostula gire zo jeyed, iatason va 
warzafa iyekotafa xa, 


Cade ta warzera 
va iyekot 


KOSUTEKS KEYE IYEKOT 

Siniaf iyekot trig ta anton migafa yazgara 
mea zo faveyed voxe gu kosuteks stragas 
va tikira wal nafalik is detceikeem zo 
gretcayad, Lan kosuteks va bifapa dum 
winugafa koflira ok sayakafa cenera ok 
kaxaara va taway ik levetirik aflayad. Va 
rieta lolofereon muxayad, i va rieta da roti 
sometir vey loraf nelkot vols lidafa vexa, 

i vey vexa ruyesa da bowerenye va bolk 
dem waldafa roka isu goni sorupter, i va 
bolk kagrupen gan kottan. 


Ilyekotaf trig, Sinis 


c= SUTEROT 


Artazukera va canak ke koti tacukafi koeti dere tikir : 
fey akintakoron atcewed, akinta vokewed, edje bada 
pakon tulivawed. 


Vexe, dum  darevielon, levgon tazukinda toz 
dzavewed, sinaf bitej toz sionad ; Gradilik, vion, va 


Kotavaxak dem sutery giwasa jowa dimon vomlanir. 


Il : Baerdafa brinuga 


Pcexu grelt lente tuvel ke alizmonafa dopewapa vukir 
lize ant okilik kolanid. Koe artexo kotrafo gu koca, 
valeve ayedikyefa ewava ke awalt, baroy gertapik 
tigid. Valeve sin, moe moavayafa eka, san-toloy 
pinotaf wetasik. 


| 
| 
| 
J.-H. Rosny Ainé 


Gradilik abdulanir, va eaftafa remlanira va Ksur aalxo 
pwadecker, terektanon gan gorestapaf is gevan gertik 
| gildas va tuaxara va intafa gijarotiuca lente bata 
a | | merotenvana stuva. 


llamaf gertik diner da grelt pu Awalt va san-toloy jaftol 
is peroy astopol is baroy okol firvir. In kagruper da 
tazukinda va yon loraf pilkovoy did, aze, vani wetara, 
va baerdafa brinuga gorar. 


Kot gertik isu okilik ke Zaxelal cos fu gotcoked. 


Kotava, tela tamefa golerava t 


Nume staksik va yona venta isu azeka exuled, kale decemoy lieue solumolk aname xo lize 
diolikafa Agmatana enekeon zo kolnatar. Kotlize ozgodafa rupa va im ke ayik rar, kotlize okilik 
va gertafa rozara ekeyuson veged. 


Langazdon muvugalon, Awaltye va rujod remrur, va dopewa perdoer, va muxelk zomer lize 
forteyasa takra ke jaftol vikizar. Gertapik is vikeasik, i alub-sanoy greltokilik, xultuson kizoyud. 
Vuntoy alizmonik, diveon, sistason va fedafa zarenda, va kievera toliegad, vodjuson va 
socelanafa taka van sustemeso Ksur aalxo. Abditaks tir kuvaf. 


Bam, do kabdueon gertik, kotafe sane rem aalxo lanir. Bak kiel, moni bare bartiv, gradilik ke 
Pcexu va tari azavzar. Sentapa tublakerana gan muvugal, dem tcalist dem agafa toa preyutasa 
va tij, ilamkon stokewer ; gertik va aneyana is gosontena is govandilina coba moe doma ke klita 
kozwid, i va yona tazukinda. Sina tid zijnafa bene disukera, leve aalafa izga, dem skotces 
nideks is karaf tey ke intaf bitej, ton aulafa towara drume klita. 


— Batlize, ~ ilamaf gertapik kalir, ~ va wetara gofirvit enide sina gruped da va int gu sinafa 
gijarotiuca levplekut !! 


Kot guazik blaganyad. Puda madawer, wori. Tir Yucik, ke Nom grelt, i jotaf patasik va koca, i 
zwaf katcilaf rubasik dem tozifa sposuca, pirton erus da va tazukinda loon vanlanid. 


Vexe guazik, tubatakayan koe yamba va proyafa ewa, xultud : muxelk zo vegedur, kosik zo 


KIPEHUZ TISIK 
vanstar, i baalpese okolye sotise ilamtaf zanisik va ayik. Bam, koe amlit is pirilera ke sane, 
iyekotaf wed va oluafa takra ke sulem trasir. Temarapa madawer. Aze gertapik : 
— Kas zo vandilic, ey lorik ? 


Banlize, vanmiae amlitaf ulim, tazukinda wan pridud, va int afigasison, abdualbason va runda liz 
awaltara lodekemon traspur. 


— En, en, —seramik iegar, — sin zo vandilid ! 
Aze konariyison va idulafa takra ke okol, teka gertapik rilitaf va tanoya ewa tiyar, Yucik ko senta 
iper. Konak ukik, evieson, radimlanid. Vion, tazukinda dzavewed, va sint belcason drume sid, 


aze, levgon va rulokikeem iped, nume arubana stakera va alub-sanoy grelt kovudar. 


Tevoy ok peroy otcesik, askifoapason, elodenon onkan, va kima lajuvomvulted. Kotar al blir is 
don Yucik. 


— Tid volrokeldaskin lorik ! — gertapik fawokon kalir. 
Aze pirdot kabelcawer, i mokraf pirdot ke gertapikeem is abdigadikeem is okilikeem. 


Sin va conyukara va nukanambe kaike giwasa kima gorad, ise ta gotura va bate anambe poad 
da levetirik gan tazukinda caneon zo laxudilfud. 


Aze batcoba zo skur. Dratcenon gu xonukara, levetirik va anambe kolanid. Wori, oye donafa 
xelkara vug xonukad. Jowa re tir acon exoneyena, turowinana pu kottan kan nukanambe. 


Batinde baerdafa brinuga fikunton tenuwer, nume Zaxelal saneik gu bat rukuzaf volnik zo 
fogekalnendad. 

Ill : Mielak 
Vexe djis bolk ixulen gan pirdot, fure nijur merotaskis. Direimwugalon, Xertot grelt isu Nazum, 
pokolanison va nukanambe, merodaxason is tcastamon, gan yona tazukinda uduton zo ruzaded 


nume zo tsalad. 


Okilik divvawayas va stakera pu Zaxelal pirdotap pwaded da tazukinda re tigid loote dam 
daremuvugalon. Soe, dum daretomon, va onkara kimad, vexe jowa al zo tumantad. 


Bat warzot va sane yondad : sugawalkap is yona wetarapa dilized. Azon, pirdot gorar da kan tey 
va Ksur aalxo di govilar. 


Damo konaka yawara, ant dom zo lajufirder. 
Bam, gripokolen gertik va aalxo ziliyad ise kalpoud da kottan kolanir. Aze konak idulugal tiskid. 


Lanmielon saneaksaton, kenibeso pemaxo ke Zulf grelt, arte sanoya trasoluma male baliafo 
aalxo, gan yona tazukinda zo tolgenir. Ware bar-decemoy gejik blidrasud. 


KIPEHUZ TISIK 


Batvielu grenyafa is solelasa is bulafa rupa greltgrelton remfir, prejana ko oblaka, sielon, remi 
kocaf mielcekap ke Mesopotama. Ayik fu soxonukar. Ban tisik, sovonewes, koe aalxo is azeka, 
merovilan, vielvielon va aytcusa zaava fu sovumber. Nume odiaxaca, kivasa is ebeltafa, va kota 
kimtafa kerava veber, va lyumarapo gu kottan deswar, i va jebesa kiewatrakureva ke jotafa 
zaava. Krabesik, klokas va batcoba, va kulupafo nazbokafo baspexo mea rovebalbar, kan 
kalanzanu etcu va ticeon otsa ke koceem trasir. Tir decite ilana ke rumeafe sane, i sorga ke 
tena ke tamava, ok rotir trobindara ke kerik ke indiafa meila. 


Nume, golde bata polera, kobrasik piron toz atayed, va atay va awalk tujden gan katcilajik, i va 
atay va mielak gijarotif Iloon dam koceem, i va mielak koartokatas is vumbetes va tumtafi afi, i 
va draydes tey. 


Kotlize, poke antiafa coyunta, mezekasa is tuwiputaweyesa brucka ke koswavanik zo 
rokakeved, amlitik va sint vanmia grelt dile tutcastad ise va mayakafa klokara kareizud, i va 
Nom ke vanfis Mielap, i va ilblis Awalt. 


IV : Baxun 
Okie, batugale, Baxun blir, i volunaykikye ke Ptux staba is berik ke Zaxelal taneaf gertapik. Mali 
yugal, va alizmonafa blira al bulur ise va listafa antiuca wale balemoya venta koe blikiraf sakam 
al kiblar, lize dankasa aftuca ke klita vokewer. Pistokki va inafa titickafa broca tadled, i va 
gulikafa oga. Keuca is pomara ke yon jaftol isu okol va sivakuca is cug belaf warolaks al daskid. 


Inaf balemoy kurenik is bar-sanoy nazbeik blid inde koe fuda co-tigid. 


Baxun va yona manafa rieta er. Kabe tarkara ke Zaxelal grelt va taneaf berik ilamtaf gertapik, 
pune zo co-raporgayar. 


Taneon, er da deblitafa blira tir kiewafa loon dam alizmonafa blira, fromeson va ayapo ika 
swava ; 


Toleon, trakur da Awalt is Tael is kot bitej me tid lorik vols afiak ; 
Bareon, trakur da ayik va wazdeks ke Sabera anton gofolir. 


Zaxelal greltik va diolafi roti pu in yofted, ise konak rulokik, dile, laxuruped. Someireglied. 
Lantan al welidad da in, ziliwaleson va bliga, va volkalaf grelt jontikviele al pomar. 


Okie ba ebeltaf bartiv, viele kexafa kiblara va jovlera va nazbukafa coyunta lodam vilara ke 
banyona volrodeldaskina lorinda, awir, pune grelteem va Baxun modovad nume dace miv 


gertik, arti intotcafa lyumarapa, va baroy zolonik ke sinaf veem krinad. 


Baxun va negeem wesidon kalterektar, volmiv tolkalir, jontikviele is elimon biber. Va kobrasa 
tolka erur. Artion, opelon dakter da va vayara va tazukinda fu ektudar. 


Grelteem zo agalemer kire al pokoler da Baxun va coyunta diweduson di rotunuyar. Soe okilik 
vanyed kalaf gu inaf goraks ise va yona zolonaca pokoled. 


Batvielu, Baxun poke Ksur aalxo va int player, buluson ba tilderugal, vox kotafizcekon dizveson, 


KIPEHUZ TISIK 


moe tel lokaliaf okol ke Kalda. Fure, buiven gu louca ke inaf cuisaf sulem kare beta tuzafa 
tazukinda, va volnik ke ayik laoon is pintoton toz rovayar. Abdisuterafa nevapa dem per-sanoy 
dov tir daskiks ke bata inafa vayara, i tela lolistafa raporafa neva iskemayana gan alizmonugal 
pu witaf zaaveem. 


Koe bata neva, gomafelana gu inafa keafa dizvera is pufuca, blirabolk voltoltavaf gu sulemaf 
bliind isu ruxaf zo rabater, lize Baxun dulkon welidar da va tela rilafa laviuca isu kevak anton al 
rodrunar. Belison va bata pimtara, kot ayik sosuster. Baxun va batyon tisik gu Xipehuz yoltar. I 
va yona fentalafa pinta, mekon turibiegarsayana, icde sinyona tegira is sinafa nirinda isu 
lyumarinda isu nazbalkera, razdana gan bat guazaf sutesik, bata kotcoba danedir da ayazaava 
ko mekak riwe al jjadawer, da tawava vugeke al divvawar da di co-tiyir kiewega ke lan bliind 
minon volrotenvan. 


Va cuisaf kalfrancavaks ke Dessault W- gobelit, i va inyona mekeyena kosmara icde 
abdiassurafa avopa, i va kosmara mafelana goxe loon dene divexo ( koe Germana is Engla ) 
dam dene inafa guga. Bat tcumpaf grupeik va yoni wexayesi krentki ke tciamaf suteks al 
djuprobeitar. Va sini pu saneg valeveon firvi, nume sini va djumexulera va ilamtafa neva ke Feliik 
rotir daskitid. 


V : Male neva ke Baxun 


Xipehuz tire tid blisik. Kota inafa askirinda va kuranira ik rinta ik gesiara ik pakafa volruptesuca 
karavar, i va kotcoba soltrakusa va sulemaf tisik gu ruxa ok foyokafa coba. Beka inafa nirinda 
doluneson me rogotur ( opelafa kildera moo sid ), drikon rowit da in eron vodjur. Levgon givukir, 
va onkara va milaptik giliper, toltolon ok barbaron gigozar, va gedrafa abdualbara nedir, va kon 
dositik gilisker aze va ar kazokever. Va aal me grupurper, vexe guiveson kan merokosman 
mergil va zveri grupatar. Bat tisik va aalxof sulem gilivamudad oke kadime amna giked ; kotviele 
atad aze troked. Va vexa roruyet da va kot sulem mesolwison sokatad, ede rotuzad, ise va 
batcoba dandackiskon askid kire me raweyad, voxe tuguboyackad. 


Sinafa trokerinda va mek teyak sodiner : omavafu baponu va bata sopura sostaper. Sotre sanoy 
ok tol-sanoy, aname atayan sulemap va sint ivamukoron gikatanad aze va yona olya ben 
niskarenta vanmilenidasid. lcde sulemam ( tulon zveri ), olya ke tanoy Xipehuz tisik ta 
tuguboyara sostaper. Katcalat da rowarzen idul me tir vere tizaf. Va olyara ke Xipehuz tisik ben 
nuba jontikviele al kazawar aze alma anton vanion toz tuidulawer. 


Me grupć kase rokalit da Xipehuz tisik tir dem gedraf tazuk kire kot va int gu fey az akinta az 
bada robetar, ise batcoba bal tanoy afizcek. Sinafa kseva dun arapenir, ise foli da batcoba gu 
artazukereem ke afi mali gazda kali siel az mali siel kali gazda jadion zo royofter. Wori konak 
arapenis nideks va rinta ke olkik is apton sinyona skeura nudaned, tode rokali, nume va geltrafa 
altozafa muxara batinde tadled, voxe nekev lujafa vayara, va telyona lodopelafa anton sazdason 
al rogotu. Tulon, va zides nideks gu zijnaf nideks meviele al rosolwi. Mancoba efe co-tiyir 
taneafa mana kosmara. 


Xipehuz tisik, ke J.-H. Rosny Ainć ( 2-e% zika ; wana titisa koe diref otuk ) 

Xipehuz tisik, gestaropaf berpotam (1887) ke J.-H. Rosny Ainć belgaf suterotik 
Xanto : Les Xipćhuz, francavon, kalkotavayano gan Damien Etcheverry, 2014. 
Dotay : Kotavaxak dem Suterot. 


Robelin banliz : https://fr.scribd.com/document/202479811/Xipehuz-tisik-ke-J-H-Rosny-Aine 


s LINGEROPA FELIX VALLOTTON 


Félix Vallotton ( 1865-1925 ) ~ Swizaf lingesik 


Felix Vallotton tir lingesik is gretcasik is balumasik is yambaf malyopasik 
is berpotik. 


Blirizva 

Fólix Edouard Vallotton ba 28/12/1865 koe Lausanne koe Swiza koblir 
lize gadikye va neladolexe gedir. In va pulukaca vayar aze gu Latinava is 
Ellasava zo dobar, exaksason va griva mu yambeem is lingeropa. Felix 
Vallotton ko Paris lapir lize dene Julian Cultim raver ; kalion zo tcalar 
nume va jupekana denfira va Yambafa Bema bak 1883 elicer. Bal 
tilderugal ko Swiza belon dimdenlapir lize va jontik swizaf yambik ( Bieler 
is Reichlen is Gaulis is Blancpain ikz- ) rungruper, ise va Charles Maurin is Félix Jasinski dere 
tunar. Va delt skeur. Inafa yamba gu taveyena cultimeva va int loloviele tunuyackar. 


Yambik tir erbargekirapaf. Dene Meruptesikaf Bontay ( 1891 ) taneatomon wonar. Moi 1890 va inta 
toz gretcar ise va gretcaks kan eau-forte ckane skur, malgrupeson va Rembrandt is Millet. Inafa 
mana toltuwarzara va bate savsafe ckane jupar da in kalion walvedeyon zo tufiuntar, dum yambik 
vabdue wituca. 


Tis nik ke Vuillard is Bonnard is Maurice Denis, va Nabi rijay 
denfir aze vanpir dalaf yunkesik va Revue Blanche virda. Bak 
1899 va nazbeikya ke Alexandre Bernheim zolonaf trutcadolesik 
kurer, numen batcoba va klepaviank tcalar. Batvielu va 
lingeropa ektudar, i va taneafa kubla. 


Bak 1900 gu Franca zo tuvedeyotar. Inafa yamba va prostewa 
me joar voxe kan gijarotifa zikesa keska romplekur, is kan lana 
luistava lize odjafa uka gu losizuntasa kseva fereon kevaxasa 
vox dile mekramafa zo goated. Tison loeke meruptes, va anulaf martig bad konaka tanda buner. 
Ostik Felix Vallotton tir sporgaf zovdasik, va balumaropa yovar, ise suter : yambaf malyopaks is 
berpot is wenyaxa is vayarundeks is pone ikz-. 


Birgaf vox skeus, undesaf is dreldaf, ayafimaf nek 
brostasaf, jugemes va kaluca vox va int farius gu 
meja, bat ayik tir birtaf lidamen inafa yamba tir 
grupeafa nekev laviafa opeluca. Tiyir ke targaf 
yambikaf rijay ise va kota walvedeyafa wonara 
pakeyer, don taneaf Muvugalaf Bontay bak 1903 az 
koe Wien ( Ostera ) lize va mon sanoya trutca atoeyer ! 
nume gan Gustav Klimt is Hódler zo sendayar. 


Vallotton  jontikviele koyar, koe Germana is N — 
Nederlanda is Sveriga is Italia ikz-. Bak 1909 do f- e 
Vuillard is Bonnard is Denis is Roussel va zabdura va | 
Ranson Cultim paker edje Künstlerhaus tcila koe 
Zurich va taneafa inon varon ektudana wonara 4 
grustar. Ara wonara radimifid. 


Varaf teliz tigis koe Kotava Xadola dene Wikipedia. ~ Banliz : https://avk.wikipedia.org/wiki/F6ćlix_Vallotton 


53 RECELA KE TOKAIDO VAWA : RECELA 1 : SHINAGAWA 


Recela 1 : Shinagawa 


Recela 1 : Shinagawa tir toleafa gweta ke sposaf 
gwetak vergumveltkiraf gu 53 recela ke Tokaidó 
vawa ( Tókaidó Gojusan-tsugi no uchi ), zovdayan 
gan Utagawa Hiroshige niponaf yambik, is taneon 
piskuyun bak 1833-1834 gan Hoeido. 


Tokaido vawa tiyir vawapa wale Edo ( re Tokyo ) 
tiso kelu ke Shogun patectokilik is Kyoto gindafu | 
kelu ke Nipona. Sareon gu Hiroshige, kotafa | 
soluma tiyir vas mon 500 km- numen lanis 
koyasik bad mon toloya safta exuleyed. 


Hiroshige va varaf gwetak dem 53 recela ke zalor 
zovdayar. Bata gweta ( Ukiyo-e  tazuk) tir 
lumkirafa gu 37 x 25 cm- ( Oban breviz ). Tir 
toleafa ke enk ise va greelt koe Shinagawa 
kaatoer. 


Greelt ke Shinagawa 


Greelt koe Shinagawa tiyir taneafa recela ke 
Tokaido vawa. 


Shinagawa gee savsafa Tokyo widava tigir, kene 
Tokyo ceda lize moltafa tegira dun tiyir zolonafa 
mali konaka decemda. [...] 


Piskura : Reisho enk, 1847-1852 gan Marusei 


Varaf teliz tigis koe Kotava Xadola dene Wikipedia. 
~ Banliz : https://avk.wikipedia.org/wiki/Recela_1_: Shinagawa (gweta) 


Utagawa Hiroshige lingesik 
(1797-1858) 


2 TAMAVA IS TAWAVOPA 

Amsterdam ewala 


Amsterdam ewala tir francafa ewalama koe geefa India Welfa. PY "NI 

Do Saint Paul ewala ( arte geeon 85 km- ) va aptafa utca tadler, ZĘ 

va tanoya ke alubaf utcatum ke Francaf Geefa is Antarktikaf WA 

Tawayeem ( TAAF francavon ). M "SĄ 
hda Welta Ta, A 


Amsterdam ewala tir granamafa tculkxantafa ewala vas 58 km2. | 
Tir cugon abrotcafa vas 10 km- ( lentugeon ) is mantafa vas 7 o 

km- ( talturonon ). Taltefa pakava tir domanafa gu ontinaf kirieem | 1 
( 400/700 m- ) voxen ronefa pakava kale bira lozijnon ` 
tulodomawer. Mont de la Dives mefta, ane ontine ke ewala, vas 
881 m- waltodar. Raporaf is vurjiskaf krimteem va drikafa 
vantotara me nover, vaxeon lenton lize irubaxo tigir. 


Inafa lidawicka tir welfon zakodafa, menoldasa is metapasa vox elupkon taltusukasa. Ewala tir 
lolenteon dam "antarktikafo vanmilenidaxo", tuwavafa birakima wale idullaveem ke India Welfa is 
fentlaveem ke Antarktika Welfa. Mesukason mialukafa yanka tir vas 16”. Vertokaya wegona tiyir 
vas 26° voxen ana domafa yanka tiyir vas1.7”. 


Meka irubasa sanelia moe ewala tigir, voxen mali 1949 Martin-de-Vivies sazopafo irubaxo va opafa 
vuida ( dem mialukon 25/35 korik ) cadi- 
meon gilemuder. 


Anamefa bira tir kabaykirapafa isen drajey 
( Jasus paulensis ) tulon zo saver. 


Lidawicka ke Amsterdam ewala 

Tisa |lidawicka ke Amsterdam ewala 
laneke sotir zakod, vektas gu tela ke 
Bretagne gola ke Franca. 


Lidawicka ke ewala tir zakodon welfordafa. 
Vanmilenidas seg ke yon bwaf is 
antarktikaf salt arte geeon mon 600 km- 
tigir isen birayanka vas 12° bak anyusteaksat ik 18” bak toleaksat sokarapaniwer. Bravana 
gaelyanka tir mon 14“. Welfafa flava aname ewala va gijarotifa yankafa tubelasaca tadled ise va bat 
cadimeaf tustam nud. Volson, va lana keska ke lidawickafa tuidulara ton laumasa ota dem viel tis 
ton yanka lofa vas 20” banlize dere dizvet. 


Abda gitir ontinafa ise aksataksaton abiceke arapeniwer ( 80 % bak bareaksat ik 83 % bak 
santaneaksat ). Batcoba gan jontika bra is feref omaf rujodpij dalon zo nekir. Nobuca ke sel luxeon 
tir axackafa vas mon tandeafa tanka. Muveka aultovecker, ton tandeaf mialuk vas 1114 mm- bad 
riwe 240 viel. Muvarama loote tir. 


Onotcacek ik drozacek ik noldacek mo ticak ke ewala fentugalon rotir zo dizved. Aksat wali 
santoleakasat is bareaksat sotid loote muvas. Rodugalam bak toleaksat is bareaksat krulder, voxen 


keska koe titak gan remlucapa is lavakagisa rotirama ke raporafa levebada zo laumasir. 


Awaltareka tir zolonackafa, dalon bak santoleaksat ik bareaksat. 


AMSTERDAM EWALA 


Suka tir lidawickafa tadlexapa ke bata gola, 
ton mialukafe kalie vas 27 km-/b- is 150 
viel dem sukarapa ( lofa gu 16 m-/v- trabe 
55.6 km-/b- ). Taltafa is lenttaltafa sukara 
loote tid. 


izva 


Ba 18/05/1522 tici anamelapira va tamava, 
mobliyis dositik ke Magalhães dirgan gan 
Sebastián Elcano koe Victoria tota va refa 
Amsterdam ewala kosmayad. Pone ke 
Francisco Alvo stedasik icdeon tir 
tazuktafe. Stragayar da ba bana evla, tota 
remlapisa va geef laksiwak vas 37°35' poke 
lana ontinafa ewala wison tigir, i va ewala 
dem anamez vas peroy "lieue" solumolk 
nutisa irubasikiskafa, voxe nekev konaka 
yawara me rodomur. 


Ba 11/06/1633 nederlandaf Van Diemen 


Cratert Vulcatn A 
moca A © retire YA 
la Grande Marmite To s=. 


j # 
ungi RĄ 
( 


bowesik totalapis van Java va bata ewala is bana direfa Saint-Paul kozwir numen va bata 
lentefa gu Nieuw Amsterdam yoltayar. Taneafa divtotara bak 1696 oxam sokiyir, ke De Vlaming 
xollandik. Inafa nega va pinta icde Amsterdam abicote bilder voxe vas dulapafa pimtara va 


Saint-Paul ruldar. 


Bak 1792 Entrecasteaux rambik is Huon de Kermadec lapis kal Tasmana kabdue Amsterdam 


La Dives skarn, vagetalteon 


ba 28-29/03 greeltad nume va taltefa krimta roliwotamar. 


Bak 1843 kazafu sistu ke Reunion ewala va 
onasa recela moe Saint-Paul ewala grustar 
numen Marin Dupeyrat totas redakik va francaf 
nilt moe Amsterdam ewala isu Saint-Paul ticapter. 
Abic sayakik is onasik koe Saint-Paul zo inked 
voxen onasa recela arti sanda zo jovler. 


Bak 1871 Amsterdam ewala gan lan bonias 
veskik yoltkiraf gu Heurtin abicedje zo kereler. 
Bantan va tawamidura is vartera Iwimir voxaze arti 


| tanoya tanda jovler. Kobureyen jaftol soe di 


zavzagid aze koe ewala jonkaweted. 


Amsterdam ewala bak 1892 gan Franca winugon 
zo kodigir. Mali 1949 Martin-de-Vives opaf widel 
poke lentefa krimta zo inker aze va vuida tandeon 
dun vedgober, i va vuida dem 23 ik 35 korik bak 
idulugal. 

TELIZ LIWOMBURA 
Tula va liwa ke lana ombaliwa watson gu alto. 
Konaka gokosmana peryasafa ombaliwa. 
Xantaza : 
https://kotava1837481.wordpress.com/2018/ 
09/02/un-jeu-de-7-familles-en-kotava-2/ 


2° bu : Danebury, keltafa ralma 
2° bu : Kotavaf Izvugalayak 

42 bu : Xipehuz tisik, berpotam 
8 bu : Félix Vallotton, lingesik 
9-© bu : Recela 1 : Shinagawa 
10 bu : Amsterdam ewala 

12- bu : Liwombura 

12- bu : Kuda ke Aisopos 
ALEC) 


FR 
crane 


Kotavusa virda 


Virda kotavon sanelayana, nuyon is faston 
romalvajana is rorubiana is rotamzilina. 

Ickriluyun rokeem. PAG / DE. 

Internetxo : www.europalingua.eu/KotavusaVirda 
Bu : www.europalingua.eu/KotavusaVirda/2- 
e_otuk_12-2022 


Sanegara : Santoleaksat ke 2022. 2“ otuk. Oria sotir niskafe borkorafe dre ke taka is 
vamoefi ki ke yup. Va kerava is noglabolk 
sonendar ise va yona nelkafa pestafa vila 
sodir. Va konaka aptafa niska dir. 


Yunkeks is ewava : ewaveem abugaf gu roka ok 
nuyon rotamuzen ok rictayan gan digisik. 


- prijust - torestava - krimb 


Okol is astol 


Ayik va okol is astol digiyir. Lanvielon sin koyad. Moe kelda, astol pu okol kalir : < Va vajki ke 
jin naril, ede va jinafi bli lotil. > Okol oblakabuder, aze astol, cuerses, luber aze awalker. Bam 
feliik va kotcoba mo okol vajar, is va dace astolalma. Kle okol repaleson kalir : < Ax ! ti 
mefalaf ; mancoba ben jin batinde al sokir, kak ! Lecen va pornam me al djuvaja, kle re 
burersć, va kotcoba don dace alma. » 


Bata kuda nedir da, ede gijik va pinik vangluyar, pune sin va bli soravaldad. 


Kuda ke Aisopos, -Vl-eafa decemda 
( kalkotavaks gan Yurani Andergan ) 


